Divadlo Jonáša Záborského – útvar osvetovej činnosti v Prešove v spolupráci s Mestom Sabinov a Mestským kultúrnym strediskom v Sabinove uskutočnil dňa 14.10.2018 regionálnu súťažnú prehliadku folklórnych skupín z okresov Prešov a Sabinov pod názvom
KRÁSA ŽIVOTU 2018 – 44.ročník.
Prehliadka sa konala v Mestskom kultúrnom stredisku v Sabinove. Dedinská folklórna skupina PRIDAŇ pod vedením Martiny Tomčišákovej a za doprovodu Ľudovej hudby Pridaň z Víťaza sa s pásmom z výskumu Andreja Foriša pod názvom ,,KED SOM BOL ZO ŽENU NA VEŠEĽU…" umiestnila v ZLATOM pásme v kategórii – obradový folklór, v ZLATOM pásme v kategórii – spevácke skupiny, ZLATÉ pásmo v kategórii – sólisti speváci získala Monika Kurucová a STRIEBORNÉ pásmo v kategórii – sólisti speváci získali Marcela Štofaníková a Danka Uličná.
Mgr. Martina Tomčišáková